  Майя Бывальцева 7-тӥ толсурлы Удмуртиын 825 сюрс 723 адями яке элькунын улӥсьёс пӧлысь 55 процентэз пуэдлэсь прививка пуктӥз ни. Со сярысь Роспотребнадзорлэн элькунъя управлениезлэн пресс-службаез ивортӥз. Грипплы пумит вакцинациез ортчемъёс пӧлын 219 сюрс 829 нылпиос но 2 сюрс 100 секытэн кышномуртъёс Вакцина пуэдлэн таяз толалтэ вӧлмоно вань вирусъёсызлэсь уте. Кылем толлы йылпумъянъёсъя, прививка пуктэм муртъёс пӧлын грипп бере шугомон но секыт висён учыръёс пусйымтэ. 30-тӥ шуркынмонысен 6-тӥ толсурозь Удмуртиын паласькись лек вирус инфекциосын (ОРВИ) 11 сюрс 659 адями висьыны усиз, соос пӧлын 14 аресозь 7 сюрс 697 нылпиос. Черламъёслэн лыдзы эпидеми гожлэсь 10,6 процентлы улӥынгес. Паласькись лек вирус инфекци алямен сэрен кылем арняе куать нылпи садъёсты (дэри ёросын – куинь, Эгра, Глаз, Кизнер ёросъёсын – быдэн одӥг) но Юкаменск ёросысь кык школаосты быдэсак ворсаллязы. Кынман висёнъёсын черламъёс пӧлын грипп туннэ нуналлы шараямтэ Тодэ вайытом, 2020-тӥ арын 60 процентэзлы Удмуртиын улӥсьёслы грипплэсь прививка пуктыны малпало, нош матысь дыре элькунын коронавирус инфекцилэсь вакцина пуктыны 60 пунктъёс ужаны кутскозы.  Тегъёс: Ижкар Роспотребнадзор Удмуртия грипп пуэд прививка  